proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN 2021-2T
ADMINISTRACIÓN LOCAL — Municipal — Cambados (Recadación, 19/07/2021)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 2º trimestre do ano 2021 e aprobado polo DECRETO 2021-0986 de 02.07.2021. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
DELEGACIÓN DO CONSELLO DA XMU NA VICEPRESIDENCIA DA XMU PARA RESOLUCIÓN DE REVERSIÓNS DE PARCELAS CEDIDAS (EXPTE 593/406)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 22/07/2021)

O Consello de Xerencia da Xerencia Municipal de Urbanismo do Excmo. Concello de Vigo, en sesión ordinaria do día 29/06/2021, acordou: “Primeiro.- Delegar na Vicepresidenta deste organismo a competencia do Consello da XMU para resolver as solicitudes de reversión das cesións gratuítas e libres de cargas realizadas en virtude de licenzas urbanísticas reservándose, este Consello, a facultade de avocar en todo momento dita atribución delegada. Nas propostas de acordo que se formulen á Vicepresidencia en relación coa competencia delegada en virtude desta resolución, farase constar expresamente que se dictan por delegación. Segundo.- O réxime xurídico da presente delegación será o previsto con carácter xeral na normativa de réxime local, agás no relativo aos recursos de reposición e aos extraordinarios de revisión que se poidan interpoñer contra os acordos adoptados en exercizo desta atribución delegada, que serán resoltos polo propio Consello. Terceiro.- Comunicar, para o seu coñecemento e efectos, a presente resolución a todos os departamentos afectados e ás xefaturas das diferentes áreas e servizos municipais deste organismo. Cuarto.- O presente acordo entrará en vigor no mesmo momento da súa adopción sen prexuízo da súa publicación no Boletín Oficial da Provincia, conforme ao establecido no art.44.2 do RD 2568/1986, e será obxecto de publicidade activa na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno.” Vigo, na data da sinatura dixital A Vicepresidenta da XMU (Resolución do 11.07.2019) Asdo. María José Caride Estévez
APROBACIÓN DEFINITIVA ORZAMENTO 2021
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 30/04/2021)

A Xunta Veciñal, en sesión ordinaria celebrada o día 04.03.2021, aprobou inicialmente o orzamento da Entidade Local para o exercizo 2021, procedéndose a súa exposición ó público polo prazo de 15 días, en cumprimento do artigo 169.1 do Texto Refundido da Ley Reguladora das Facendas Locais, previo anuncio no Taboleiro de Anuncios da Entidade Local e no Boletín Oficial de Pontevedra nº 55 de data 23.03.2021. Ó remate do prazo de exposición pública non se presentaron alegacións ó mesmo polo que se consideran definitivamente aprobados e se publica, de conformidade co artigo 169.3 do Texto Refundido da Lei Reguladora de Facendas Locais, resumido por capítulos do seguinte xeito: Este orzamento xeral entrará en vigor unha vez publicado, resumido por capítulos, no Boletín Oficial da Provincia de Pontevedra. En Camposancos, A PRESIDENTA María Mercedes Martínez Vázquez Documento asinado dixitalmente á marxe.
ACTA DE ENTREGA AO CONCELLO DE PONTEAREAS DE VARIOS TREITOS DE ESTRADAS PROVINCIAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/11/2021)

O día 28 de outubro de 2021 asinouse a acta de entrega ao Concello de Ponteareas das seguintes estradas provinciais: En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Antonio Humberto Siso Mechkouri, na súa condición de deputado de Infraestruturas e Vías Provinciais da Deputación de Pontevedra, Doutra parte, DªEva Belen Sparks Pupo, na súa condición de alcaldesa do Concello de Ponteareas, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Ponteareas das seguintes estradas provinciais: A Deputación de Pontevedra desenvolveu no viario provincial E. P. 4004 Acceso á igrexa de Guláns, que agora se transfire, obras de mellora da estrada e da mobilidade peonil dende o punto quilométrico 0+000 ata o punto quilométrico 0+490. Pola súa banda o Concello de Ponteareas solicitou á Deputación de Pontevedra o cambio de titularidade dos viarios que agora se transfiren unha vez finalizasen as obras contempladas, asumindo o mantemento e conservación deste treito unha vez pase a ser de titularidade municipal. A Comunidade Autónoma de Galicia por Decreto 136/2021, do 30 de setembro, publicado no Diario Oficial de Galicia en data 13 de outubro de 2021, aprobou os cambios de titularidade propostos. Este acto dá execución material ao previsto no artigo 3º do Decreto 136/2021, do 30 de setembro, e formaliza a entrega ao Concello de Ponteareas das seguintes estradas provinciais: O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Zlatina Samuel Andres Albeira Mendiburo.—O secretario, Carlos Cuadrado Romay. Asinado dixitalmente á marxe.
APROBACIÓN PADRÓN MERCADO XANEIRO 2021
ADMINISTRACIÓN LOCAL — Municipal — Marín (Outros documentos, notificacións e informacións públicas, 12/01/2021)

Por Resolución do Concelleiro delegado de Facenda do día 4 de xaneiro de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de xaneiro de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de xaneiro de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de xaneiro de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pagonin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
ASEMBLEA ORDINARIA 12 DE XUÑO DE 2021
SECCIÓN NON OFICIAL —  — Comunidad de Usuarios de Castro Barreiro (Outros documentos, notificacións e informacións públicas, 04/06/2021)

Don Víctor Carracedo Fernandez, Presidente da Traída de Augas de Castro Barreiro, convócao á Asemblea Xeral Ordinaria que terá lugar no GALPÓN do Centro Cultural e Social de Castro Barreiro o vindeiro Sábado día 12 de xuño de 2021, ás 20:30 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte: Salceda de Caselas a 12 de xuño de 2021.—D. Hugo Ivan Nechad Stancioi.
APROBACIÓN INICIAL ORZAMENTO 2021 E PLANTILLA DE PERSOAL
ADMINISTRACIÓN LOCAL — Municipal — Vilaboa (Presupostos e cadros de persoal, 14/05/2021)

O pleno da Corporación, en sesión extraordinaria celebrada o día 07 de maio de 2021, acordou a aprobación inicial do ORZAMENTO XERAL para o exercicio económico 2021, e a plantilla de persoal para o mesmo período. En cumprimento do disposto no art.169.1 do Real decreto lexislativo 2/2004, de 5 marzo, polo que se aproba o Texto refundido da Lei reguladora das facendas locais, e disposicións concordantes, exponse ao público por un prazo de quince días hábiles, que comezará a contarse dende o seguinte ao da publicación deste anuncio no Boletín Oficial da Provincia, a fin de que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. De conformidade co art.169.1 TRLHL, en relación co 20.1 RD 500/1990, o Orzamento considerarase definitivamente aprobado se, durante o indicado período, non se presentan reclamacións. En caso contrario, o Pleno disporá do prazo dun mes para resolvelas. As reclamacións consideraranse denegadas, en calquera caso, se non se resolven no acto de aprobación definitiva. Vilaboa, 10 de maio de 2021 O ALCALDE, César Poza González (Documento asinado electrónicamente ao marxe)
DELEGACIÓNS DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 21/07/2021)

Expediente: 3442/2020; 1001/2021; 1238/2021 Código SIA: 1993134 Procedemento: Solicitude para a celebración de Matrimonio Civil Asunto: Autorización de vodas civís Unidade Xestora: Secretaría Documento: Anuncio da alcaldía Trámite: Anuncio de delegacións da presidencia en actos de vodas civís Por resolucións da alcaldía núm.2021-0851 de data 09.07.21; 2021-0858 e 2021-0863 de data 12.07.21, vense de delegar as seguintes atribucións: O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
APROBACIÓN CONTA XERAL DA ENTIDADE
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 26/05/2021)

Rendida a Conta Xeral do exercicio 2020, ditaminada favorablemente pola Xunta de Goberno, na sesión do día 18 de maio do 2021, a mesma atópase exposta na sede desta entidade polo prazo de 15 días hábiles, que comezarán a contar dende o seguinte ó da inserción do presente edicto no Boletín Oficial da Provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. O Presidente. Documento asinado dixitalmente ao marxe.
BASES REGULADORAS DAS AXUDAS DIRECTAS DE DEPUTACIÓN Á SECTORES AFECTADOS POLA PANDEMIA COVID-19
ADMINISTRACIÓN LOCAL — Municipal — Ribadumia (Subvencións e axudas, 29/04/2021)

Téndose acordado polo Pleno Municipal, en sesión extraordinaria celebrada con data 20 de abril de 2021, a aprobación das “Bases reguladoras das axudas directas de Deputación á sectores afectados pola pandemia Covid-19”, exponse as mesmas ao público polo prazo de trinta días hábiles, contados a partir do seguinte a esta publicación, a fin de que os interesados podan examinar o expediente e presentar as reclamacións que estimen oportunas. De non presentarse reclamación durante o período de exposición, entenderase definitivamente adoptado o devandito acordo. Ribadumia, 21 de abril de 2021. O Alcalde, David J. Castro Mougán.
NOTIFICACIÓN NO PROCEDEMENTO INICIADO POLO CONCELLO DE PONTEVEDRA PARA CLAUSURAR O CEMITERIO SITO NA HORTA-XARDÍN DO CONVENTO DE SANTA CLARA DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 09/11/2021)

Dende o ano 2018 o convento de Santa Clara de Pontevedra permanece pechado, unha vez trasladadas as súas ocupantes ao convento que a congregación ten en Santiago de Compostela. O convento de Santa Clara de Pontevedra conta cunha horta-xardín onde se atopa o cemiterio da congregación, no que xa non se van realizar mais enterramentos, polo que por resolución da Alcaldía de data 26 de outubro de 2021 iniciouse un expediente para proceder a súa clausura. Con carácter previo a clausura do cemiterio a congregación procederá a exhumación dos restos cadavéricos daquelas persoas que lle constan enterradas no mesmo. Polo exposto sométese a exposición pública o expediente incoado, polo período de 15 días hábiles, coa finalidade de que durante este período todos aqueles familiares que queiran exhumar os restos cadavéricos das persoas enterradas na horta-xardín do convento de Santa Clara de Pontevedra, que non figuren na listaxe facilitada pola congregación, o poñan en coñecemento do concello de Pontevedra. Todos aqueles restos cadavéricos que non sexan reclamados serán trasladados, xunto cos das persoas identificadas na listaxe facilitada pola congregación, ao cemiterio do convento de Santa Clara en Santiago de Compostela. O que se fai público para xeral coñecemento e efectos legais procedentes puidendo examinarse o expediente no servizo de Promoción Económica.
AXUDA CONCEDIDA POLA REHABILITACIÓN DE VIVENDA NA ARI DO CONXUNTO HISTÓRICO DE PONTEVEDRA
ADMINISTRACIÓN LOCAL — Municipal — Pontevedra (Subvencións e axudas, 07/01/2021)

Por Decreto do Concelleiro da Área de Economía e Facenda, prestábase aprobación definitiva a axuda solicitada dentro da ARI do Conxunto Histórico de Pontevedra e ao correspondente gasto ordenando o seu pago a favor da persoa interesada solicitante da subvención para a rehabilitación de vivenda. Asemade, dispoñíase que unha vez rematada a tramitación dos expedientes de solicitude de subvencións, procederíase a publicar unha relación das axudas concedidas no taboleiro de anuncios do Concello de Pontevedra, na sede electrónica https://sede.pontevedra. gal, e no BOP ao abeiro do disposto nas Bases reguladoras e na convocatoria (BOP núm.244, do 22/12/17). En virtude do exposto, faise pública a concesión de subvención á beneficiaria que se relaciona: Contra o presente acto, que pon fin á vía administrativa, a persoa interesada poderá interpoñer o RECURSO CONTENCIOSO-ADMINISTRATIVO ante o Xulgado competente desta orde de Pontevedra, no prazo de dous meses contados desde o día seguinte ao da súa notificación (arts 46 e 14 da Lei 29/1998). Non obstante, potestativamente, poderá interpoñerse o recurso de REPOSICIÓN ante o órgano que o ditou, no prazo de un mes, contado desde o día seguinte ao da súa notificación (art.124 da Lei 39/2015). Isto sen prexuízo de interpoñer calquera outro recurso que estime e sexa conforme a Dereito. O recurso de reposición deberase resolver e notificar no prazo de un mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpoñer o recurso contencioso-administrativo no prazo de seis meses contados desde o día seguinte a aquel no que deba entenderse presuntamente desestimado (art.46.1 e 4 da Lei 29/1998). Pontevedra, 16 de decembro de 2020.- O Concelleiro responsable da Área do Servizo de Urbanismo e Patrimonio Histórico, Xaquín Moreda González.- O Secretario da Administración Municipal, José Carlos Castiñeira Piñeiro.
EXPEDIENTE DE MODIFICACIÓN DE CRÉDITOS Nº 549/2021 MC20/2021 TC11
ADMINISTRACIÓN LOCAL — Municipal — Agolada (Presupostos e cadros de persoal, 22/10/2021)

Aprobado polo Pleno desta Corporación, en sesión de 18 de xuño de 2021 o expediente de modificación de créditos nº 549/2021 MC20/2021 TC11, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 22.858,54 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 14 de outubro de 2021.—O Alcalde, Luis Calvo Miguélez. (Documento asinado dixitalmente á marxe)
APROBACIÓN DEFINITIVA DO PROXECTO DE URBANIZACIÓN DO POLÍGONO A DO SOLO URBANIZABLE A.1-2 DO PXOU NO VAO-CAMPAÑÓ
ADMINISTRACIÓN LOCAL — Municipal — Pontevedra (Urbanismo e Patrimonio, 12/03/2021)

A Xunta de Goberno Local do Concello de Pontevedra, na sesión ordinaria que tivo lugar o día 01/03/2021, adoptou, entre outros, o seguinte acordo: “(.) Prestar aprobación, con carácter definitivo, ao Proxecto refundido denominado “Proyecto de urbanización del polígono A1-2 de uso comercial industrial (en su ámbito interior y en sus accesos y conexión con la PO-531)”, de data outubro 2020, promovido pola entidade mercantil “Inmobiliaria Ponteno SL”, na súa cualidade de propietaria única do polígono A do subsector do solo urbanizable A.1-2 do PXOU, no Vao, Campañó, para a súa execución material; proxecto que incorpora documentación modificativa que complementa, substitúe e anula á correlativa do proxecto aprobado inicialmente pola Xunta de Goberno Local en data 25/03/2019 e que incorporará, asemade, os informes e autorizacións sectoriais emitidos que serán dilixenciados xunto coa restante documentación obxecto de aprobación definitiva, que abrangue: Contra o presente acto, que pon fin á vía administrativa, poderá interporse recurso contencioso administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 03 de marzo de 2021 O concelleiro secretario da Xunta de Goberno Local Raimundo González Carballo
CONVOCATORIA BOLSA DE CONTRATACIÓN TEMPORAL PARA OFICINA DE INFORMACIÓN TURÍSTICA
ADMINISTRACIÓN LOCAL — Municipal — Bueu (Persoal, oposicións, 18/06/2021)

Aprobadas Mediante Resolución da alcaldía núm 2021-0700 de data 10/06/2021 Código de validación 65SCWW75NTZLXKKJHDYNCACLX, as bases reguladoras da convocatoria para a creación dunha bolsa de emprego para a contratación laboral temporal de unha persoa para a oficina de Turismo, a tempo completo e na modalidade de contrato temporal por obra ou servizo determinado, para a realización de tarefas de información en oficinas de turismo adheridas á rede de oficinas de turismo Info Rías Baixas. A bolsa terá unha vixencia de 4 anos e perderá a súa vixencia cando concorra algunha das causas que se especifican no apartado 2 (Ambito temporal da bolsa, modalidade de contratación e duración do contrato) das bases da convocatoria. As citadas bases poderán consultarse na páxina web municipal www.concellodebueu. gal e no taboleiro de anuncios da sede electrónica do Concello de Bueu (https://bueu.sedelectronica. gal). O prazo para a presentación de solicitudes é de CINCO DÍAS (5) a contar dende a publicación do anuncio da convocatoria no Boletín Oficial da Provincia de Pontevedra. O que se fai público para xeral coñecemento. Documento asinado electronicamente á marxe.
APROBACIÓN INICIAL EXPEDIENTE DE MODIFICACIÓN DE CRÉDITO Nº 1/2021
ADMINISTRACIÓN LOCAL — Municipal — Salceda de Caselas (Presupostos e cadros de persoal, 11/05/2021)

O Pleno deste Concello, en sesión ordinaria celebrada o día 29.04.2021 acordou a aprobación inicial do expediente de o expediente de modificación de crédito nº 1/2021/SC na modalidade de suplemento de crédito por importe global de 764.390,09 euros financiado con remanente líquido de tesourería para gastos xerais. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://salcedadecaselas.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito acordo.
APROBACIÓN DO PADRÓN DE AUGA 2021-2B
ADMINISTRACIÓN LOCAL — Municipal — Vilaboa (Recadación, 27/05/2021)

Mediante Resolución de Alcaldía nº 378 de data 10 de maio de 2021, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertedura, correspondente ós meses de MARZO-ABRIL 2021. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza González
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO DUNHA PRAZA DE OPERARIO/A AGRÍCOLA CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 21/07/2021)

Expediente: 2021016125 Asunto: Lista provisional de persoas admitidas e excluidas do proceso selectivo dunha praza de Operario/a agrícola correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.63, 6 de abril de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), RESOLVO aprobar a lista provisional de persoas aspirantes admitidas e excluídas no proceso de selección dunha praza de Operario/a agrícola, encadrada na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
CORRECCIÓN PRAZO DE PRESENTACIÓN DE INSTANCIAS PARA A SELECCIÓN DUN FUNCIONARIO INTERINO PARA A COBERTURA DUNHA PRAZA DE TÉCNICO DE XESTIÓN, ADSCRITO Á AREA DE INTERVENCIÓN
ADMINISTRACIÓN LOCAL — Municipal — Forcarei (Persoal, oposicións, 20/09/2021)

Detectado erro nas bases para a selección dun funcionario interino para a cobertura dunha praza de técnico de xestión, adscrito á área de intervención, aprobadas por Resolución da Alcaldía número 2021-0733 de data 02/09/2021, e unha vez correxido este mediante Resolución da Alcaldía número 2021-0756 de data14/09/2021. O prazo de presentación de instancias será de 10 días naturais a partir da publicación do presente anuncio no Boletín Oficial da Provincia de Pontevedra (BOPPO). A corrección das bases atópanse publicadas no taboleiro de anuncios do Concello e na súa páxina web/sede electrónica deste Concello (http://forcarei.sedelectronica. gal). Os sucesivos anuncios desta convocatoria publicaranse na sede electrónica deste Concello (http://forcarei.sedelectronica. gal) / paxina web e no Taboleiro de anuncios do Concello de Forcarei. DOCUMENTO ASINADO ELECTRONICAMENTE SEGUNDO OS DATOS QUE FIGURAN NA MARXE
ACORDO DO PLENO DO CONCELLO DE CRECENTE POLO QUE SE APROBA PROVISIONALMENTE A MODIFICACIÓN DA ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓN E OBRAS.
ADMINISTRACIÓN LOCAL — Municipal — Crecente (Ordenanzas e Regulamentos, 14/04/2021)

O Pleno do Concello de Crecente, en sesión ordinaria celebrada o día 25 de marzo do 2021, acordou a aprobación provisional da modificación da Ordenanza fiscal reguladora do sobre construcións, instalación e obras. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://crecente.gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Documento asinado electronicamente.
TAXA SAF SETEMBRO 2021
ADMINISTRACIÓN LOCAL — Municipal — Estrada, A (Recadación, 02/11/2021)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 21/10/21 ao 21/12/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
DH. W36.79637 TOMÁS BESADA COSTA, SOLICITUDE DE AUTORIZACIÓN DE OBRAS NA PARROQUIA DE NANTES (SANTA BAIA), NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/10/2021)

As obras solicitadas consisten na construción dunha nave industrial para almacén de 306,40 m2 construídos, estrutura e cerramentos de formigón armado e cuberta de panel sándwich, na parcela 36051A044004800000FA, no polígono Industrial de Nantes, Santa Baia de Nantes, Sanxenxo (Pontevedra), en zona de policía dun rego innominado (idcurso: 950140070975). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O Xefe do Servizo Territorial (P. S. Resoluc. dirección de Augas de Galicia do 20/02/2017).
CONVOCATORIA PROCESO SELECTIVO BRIGADA DE INCENDIOS 2021
ADMINISTRACIÓN LOCAL — Municipal — Poio (Persoal, oposicións, 19/05/2021)

Con data 04 de maio de 2021 aprobáronse as bases para a contratación de persoal laboral temporal como brigadistas de prevención, vixianza e defensa contra incendios forestais e condutor de vehículo motobomba. Seleccionarase o seguinte persoal: 1 xefe de brigada, 1 peón-condutor, 3 peóns de brigada e 3 condutores de vehículo motobomba. As solicitudes para tomar parte nas probas selectivas presentaranse xunto coa documentación establecida nas bases no prazo de 10 días naturais, contados a partir do seguinte ao da publicación deste anuncio no Boletín Oficial da Provincia de Pontevedra. Presentaranse preferentemente a través da Sede Electrónica do Concello (https://concellopoio.sedelectronica. gal/info.) aínda que se admitirán as solicitudes presentadas a través do Rexistro Xeral do Concello (con Cita Previa), podendo presentarse tamén conforme ó sinalado no artigo 16.4 da Lei 39/2015, de 1 de outubro. Toda a documentación da presente convocatoria pode consultarse no taboleiro web da Sede Electrónica do Concello de Poio con acceso https://concellopoio.sedelectronica. gal/. A atención para dúbidas será a través de medios electrónicos no enderezo empregolocal@concellopoio. gal O Alcalde Luciano Sobral Fernández
APROBACIÓN INICIAL DO EXPEDIENTE DE MODIFICACIÓN DE CRÉDITOS N.º 3/2021 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Barro (Presupostos e cadros de persoal, 16/04/2021)

O Pleno deste Concello, en sesión ordinaria celebrada o día 31/03/2021, acordou a aprobación inicial do expediente de Suplemento de crédito financiadocon cargo ao Remanente líquido de tesouraría. Aprobado inicialmente o expediente de Suplemento de crédito financiado con cargo aoRemanente líquido de tesouraría, por Acordo do Pleno de data 31/03/2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://barro.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo. Barro, 9/04/2021 O Alcalde. Asdo.: Xosé Manuel Fernández Abraldes
APROBACIÓN INICIAL REGULAMENTO INTERNO POLICÍA LOCAL DE POIO
ADMINISTRACIÓN LOCAL — Municipal — Poio (Ordenanzas e Regulamentos, 30/12/2021)

Aprobado inicialmente o regulamento interno da Policía Local de Poio, por acordo do Pleno de data 21 de decembro de 2021, queda exposto ó público, por un prazo de 30 días, a contar dende o día seguinte á publicación deste anuncio, para que poida ser examinado e presentar as reclamacións, suxestións ou alegacións que se estimen oportunas. O texto do Regulamento quedará a disposición das persoas que teñan a condición de interesadas na sede electrónica deste Concello no enderezo electrónico https://www.concellopoio. gal/, sección Transparencia, apartado 9.1 Normativa en tramitación No caso de non presentarse reclamacións no citado prazo, entenderase definitivamente aprobado sen necesidade de novo acordo. En caso contrario o presente regulamento deberá ser obxecto de aprobación definitiva, previa resolución polo Pleno da Corporación das reclamacións, suxestións ou alegacións presentadas. Asinado dixitalmente á marxe na data indicada O Alcalde, Luciano Sobral Fernández
CORRECCIÓN DE ERROS DA RELACIÓN PROVISIONAL DE ASPIRANTES ADMITIDOS E EXCLUÍDOS PARA CUBRIR TRES PRAZAS DE TÉCNICO SUPERIOR EN EDUCACIÓN INFANTIL MEDIANTE CONCURSO-OPOSICIÓN
ADMINISTRACIÓN LOCAL — Municipal — Mondariz-Balneario (Persoal, oposicións, 03/03/2021)

Detectouse erro no anuncio publicado no BOP número 32 de data 17 de febreiro de 2021, no que se publica a Resolución da Alcaldía aprobando relación provisional de aspirantes admitidos e excluídos no proceso de consolidación de emprego temporal, para cubrir tres (3) prazas de Técnico/a superior de Educación Infantil mediante concurso-oposición, por figurar como admitidos aspirantes que non cumpren cos requisitos de titulación esixidos. Mediante o presente publícase Resolución da alcaldía aprobando relación provisional de aspirantes admitidos e excluídos no proceso de consolidación de emprego temporal, para cubrir tres (3) prazas de Técnico/a superior de Educación Infantil concedéndose un novo prazo de 10 días contados a partir do seguinte ó da publicación desta resolución no Boletín Oficial da Provincia, para presentar as reclamacións oportunas ou emendar os defectos que motivasen a súa exclusión ou omisión. Expirado o prazo de presentación de solicitudes de admisión nas probas de selección, no marco do proceso de estabilización de emprego temporal levado a cabo neste Concello, e examinada a documentación que a acompaña, e en uso das miñas atribucións, de conformidade co artigo 21.1. g), da Lei 7/1985, de 2 de abril, de Bases de Réxime Local, PRIMEIRO. Aprobar a seguinte relación provisional de aspirantes admitidos e excluídos no proceso de consolidación de emprego temporal, para cubrir tres (3) prazas de Técnico/a superior de Educación Infantil mediante concurso-oposición que figura como Anexo I desta resolución. Na mesma determínanse as causas de exclusión. SEGUNDO. Esta resolución publicarase no Boletín Oficial da Provincia, no taboleiro de edictos da Casa do concello e na páxina web www.mondarizbalneario.es.Tanto as persoas aspirantes excluídas como as omitidas, por non figurar nas relacións de admitidos, dispoñen dun prazo de dez días hábiles, contados a partir do seguinte ó da publicación desta resolución no Boletín Oficial da Provincia, para presentar as reclamacións oportunas ou emendar os defectos que motivasen a súa exclusión ou omisión. Se no prazo establecido non se emendan os defectos, serán definitivamente excluídas da realización das probas. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, no taboleiro de edictos da Casa do concello e na sede electrónica deste Concello www.mondarizbaln eario. es. Mondariz Balneario, na data reflectida á marxe O alcalde. Jesus Ruben Ginferrer Uzqueda
APROBACIÓN DEFINITIVA DO EXPEDIENTE DE MODIFICACIÓN DE CRÉDITO EXTRAORDINARIO 2CE/2021
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 17/06/2021)

Aos efectos oportunos e en cumprimento do disposto nos artigos 169, en relación co 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e artigo 38.2, anunciase que quedou automaticamente elevado a definitivo o acordo do Pleno do Concello, en sesión celebrada o 29 de abril de 2021, polo que se aprobou inicialmente o expediente de modificación de créditos 2CE/2021. O resumo da modificación é o seguinte: Contra o presente acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazo establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Mondariz Balneario, 9 de xuño de 2021. O alcalde. Ernesto Antonio Gandarela Marchant.
NOMEAMENTO FUNCIONARIOS POLICÍA LOCAL EN PRÁCTICAS
ADMINISTRACIÓN LOCAL — Municipal — Ponteareas (Persoal, oposicións, 24/06/2021)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quenda de acceso libre, que se convocou no ano 2020, no que se delegaban catro prazas de policías locais (persoal funcionario), da escala básica, subescala servizos especiais, clase policía local, grupo C, subgrupo C1, por oposición libre incluídas na Orde de 8 de xullo de 2020, publicada no Diario Oficiall de Galicia (DOG núm.137, do 10 de xullo) e logo de ver a comunicación da xefa do servizo de formación en Seguridade Pública da Academia Galega de Seguridade Pública, de data 24 de maio de 2021, a alcaldesa ditou a resolución nº 2021-1299, con data de 26/05/2021 pola que resolveu nomear como persoal funcionario en prácticas, pertencente á categoría da policía local, grupo C, subgrupo C1 e con efectos do 31 de maio de 2021, ás seguintes persoas: - Grupo C1, - Clasificación: Administración Especial; - Subescala: Servizos Especiais; - Denominación: Policía Local Ponteareas, documento asinado electronicamente A Alcaldesa Mª Cristina Fernández Davila
RESOLUCIÓN APROBACIÓN LISTA DEFINITIVA DE ADMITIDOS E EXCLUÍDOS, DESIGNACIÓN DO TRIBUNAL CUALIFICADOR, DATA DA SÚA CONSTITUCIÓN E DE INICIO DO PROCESO SELECTIVO VACANTES QUENDA DE PROMOCIÓN INTERNA
ADMINISTRACIÓN LOCAL — Municipal — Cambados (Persoal, oposicións, 08/11/2021)

Vistas as Bases xerais e específicas reguladoras da convocatoria dos procesos selectivos para a cobertura en quenda de promoción interna das diferentes vacantes contidas nas OEP de 2017 e 2020. Visto que mediante acordos da Xunta de Goberno Local do 31.12.2017 (BOP nº 13 de 18.01.2018) e 23.12.2020 (BOP nº 250 de 30.12.2020) aprobáronse as ofertas de emprego público para os anos 2017 e 2020. Visto o acordo da Xunta de Goberno Local, en sesión que tivo lugar o 07.07.2021, pola que se aprobaron as Bases xerais e específicas reguladoras da convocatoria dos procesos selectivos para a cobertura en quenda de promoción interna de diferentes vacantes contidas na OEP de 2017 e 2020 Visto a Resolución da Alcaldía do 08.07.2021 pola que se convocan procesos selectivos e se da publicidade ás Bases xerais e específicas reguladoras da convocatoria dos procesos selectivos para a cobertura en quenda de promoción interna das diferentes vacantes contidas na OEP de 2017 e 2020 publicada no BOP n.º 148 de 04.08.2021. Visto que se publicou extracto da convocatoria no «Diario Oficial de Galicia» número 154 do 12 de agosto de 2021 e anuncio no Boletín Oficial do Estado nº 200 de 21.08.2021. Visto que mediante Resolución da Alcaldía do 24.09.2021 (BOP nº 194 de 07.10.2021) aprobouse a lista provisional de admitidos e excluídos sen que se presentase alegación a este respecto. Transcorrido o prazo de presentación de solicitudes en cumprimento do disposto na base sétima do proceso selectivo,
PREZO PÚBLICO POLO SERVIZO DE GARDERÍA MUNICIPAL MAIO 2021
ADMINISTRACIÓN LOCAL — Municipal — Estrada, A (Recadación, 14/05/2021)

Mediante o Decreto da Alcaldía núm 527, do 6 de maio de 2021, aprobouse a liquidación correspondente ao Prezo público polo servizo de gardería municipal de MAIO 2021 cun importe de: 4149,27 € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 6/5/21 ao 6/7/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde